ไทยเบฟเวอเรจ

บริษัท ไทยเบฟเวอเรจ จำกัด (มหาชน)  หรือที่รู้จักกันในชื่อ ไทยเบฟ  เป็นบริษัทมหาชนจำกัดของประเทศไทย และเป็นบริษัทอาหารและเครื่องดื่มที่ใหญ่ที่สุดในเอเชียตะวันออกเฉียงใต้ บริษัทถือหุ้นใหญ่โดยเจริญ สิริวัฒนภักดี ประธานกรรมการ และเป็นหนึ่งในบริษัทหลักของกลุ่มทีซีซี ไทยเบฟเวอเรจจดทะเบียนในตลาดหลักทรัพย์สิงคโปร์ โดยมีมูลค่าตามราคาตลาดมากกว่า 13,000 ล้านดอลลาร์สหรัฐ (พ.ศ. 2568)
ประวัติ.
ไทยเบฟเวอเรจก่อตั้งขึ้นเมื่อวันที่ 29 มิถุนายน พ.ศ. 2546 โดยเจริญ สิริวัฒนภักดี มีจุดประสงค์เพื่อรวมกิจการที่เกี่ยวข้องกับธุรกิจเบียร์และสุราชั้นนำของไทยของเจริญและผู้ร่วมทุนรายอื่น ๆ เข้ามาเป็นกลุ่มบริษัทเดียวกัน เดิมไทยเบฟวางแผนเข้าจดทะเบียนในตลาดหลักทรัพย์แห่งประเทศไทย แต่ถูกต่อต้านจากกลุ่มพระสงฆ์ จึงย้ายไปจดทะเบียนในตลาดหลักทรัพย์สิงคโปร์ (SGX) ในวันที่ 30 พฤษภาคม พ.ศ. 2549 ภายหลังจากจดทะเบียนในตลาดหลักทรัพย์สิงคโปร์ ไทยเบฟได้ขยายขอบเขตธุรกิจโดยแบ่งธุรกิจออกเป็น 4 สายธุรกิจ ได้แก่ สุรา เบียร์ เครื่องดื่มไม่มีแอลกอฮอล์ และอาหาร
ในเดือนมกราคม พ.ศ. 2556 บริษัทนี้ได้ซื้อกิจการกลุ่มบริษัทเฟรเซอร์ แอนด์ นีฟ ที่ประเทศสิงคโปร์ ด้วยเงิน 11.2 พันล้านดอลลาร์สหรัฐ
ไทยเบฟให้ความสำคัญกับการขยายธุรกิจสู่ตลาดต่างประเทศ โดยประเทศในภูมิภาคเอเชียตะวันออกเฉียงใต้ถือเป็นตลาดหลักที่มีศักยภาพการเติบโตสูง ด้วยประชากรกว่า 600 ล้านคน และมีสภาพเศรษฐกิจที่เติบโตอย่างต่อเนื่อง รวมถึงจำนวนนักท่องเที่ยวที่เพิ่มขึ้นทุกปีช่วยสนับสนุนให้ผู้บริโภคมีกำลังซื้อเพิ่มขึ้น ความร่วมมือระหว่างไทยเบฟและเฟรเซอร์ แอนด์ นีฟ, ลิมิเต็ด (F&N) ในด้านตราสินค้า ช่องทางการจัดจำหน่าย การประสานงานด้านการขายและการตลาด รวมถึงความช่วยเหลือสนับสนุนจากตัวแทนจำหน่ายได้ช่วยต่อยอดการขยายธุรกิจสู่ประเทศอื่น ๆ ในภูมิภาค
ไทยเบฟได้รับคะแนนสูงที่สุดในโลกในกลุ่มอุตสาหกรรมเครื่องดื่มของโลก จากการจัดโดย S&P Global เป็นสมาชิกในกลุ่มดัชนีความยั่งยืนดาวโจนส์ (The Dow Jones Sustainability Indices-DJSI) โดยไทยเบฟ ได้รับคะแนนสูงสุดจากการประเมินด้านการพัฒนาที่ยั่งยืน ประจำปี 2564 (Corporate Sustainability Assessment 2021) เป็นปีที่ 4 และได้รับการยอมรับให้เป็นสมาชิกของประเภท กลุ่มดัชนีโลก (World Index) เป็นปีที่ 5 และเป็นสมาชิกของกลุ่มดัชนีตลาดเกิดใหม่ (Emerging Markets Index) เป็นปีที่ 6
สินค้าและบริการ.
เครื่องดื่มที่มีแอลกฮอล์และไม่มีแอลกฮอล์ รวมถึงอาหารและเบเกอรี่.
ปัจจุบัน บริษัทในกลุ่มไทยเบฟเวอเรจ (ข้อมูล ณ วันที่ 30 กันยายน พ.ศ. 2560) มีทั้งหมด 138 บริษัท ดังนี้
โดยมีกลุ่มผลิตภัณฑ์ทั้งหมด 4 กลุ่ม ได้แก่
กรณีอื้อฉาวและการประท้วง.
ใน พ.ศ. 2548 ไทยเบฟเวอเรจถูกวิจารณ์จากพระสงฆ์และกลุ่มศาสนาอื่น ๆ ทั่วประเทศ ในเวลานั้น หลังจากไทยเบฟเวอเรจประกาศเจตจำนงที่จะระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน เพื่อจดทะเบียนในตลาดหลักทรัพย์แห่งประเทศไทย (SET) ซึ่งจะกลายเป็นการระดมทุนสาธารณะครั้งใหญ่ที่สุดในประวัติศาสตร์ไทย ถึงแม้ว่าสำนักงานพระพุทธศาสนาแห่งชาติ จะพยายามห้ามไม่ให้พระสงฆ์ประท้วง แต่ก็ยังมีพระสงฆ์ 2,000 รูปจากวัดพระธรรมกาย อ่านบทสวดมนต์หน้าอาคารตลาดหลักทรัพย์ เพื่อให้สั่งยุติการเสนอขายหุ้นครั้งแรกให้แก่สาธารณชนของไทยเบฟเวอเรจ กลุ่มนี้เรียกร้องของความร่วมมือให้ทักษิณ ชินวัตร นายกรัฐมนตรีในขณะนั้น หยุดบริษัทนี้ หลังจากประธานกรรมการตลาดหลักทรัพย์แห่งประเทศไทยลาออก ไทยเบฟเวอเรจจึงย้ายไปจดทะเบียนที่ตลาดหลักทรัพย์สิงคโปร์แทน
ในวันที่ 17 มิถุนายน พ.ศ. 2564 มีคำสั่งปลัดกระทรวงมหาดไทย ให้ผู้ว่าราชการจังหวัดทุกจังหวัดจัดหาวัคซีนโควิด-19 ให้พนักงานของไทยเบฟเวอเรจและครอบครัว 7.1 หมื่นคนทั่วประเทศ
สำนักงานใหญ่.
ปัจจุบันกลุ่มบริษัท ไทยเบฟเวอเรจ จำกัด (มหาชน) มีสำนักงานใหญ่ตั้งอยู่จำนวน 2 แห่ง ได้แก่ อาคารแสงโสม และอาคารไทยเบฟควอเตอร์
ไทยเบฟควอเตอร์.
ไทยเบฟควอเตอร์  เป็นอาคารสำนักงานความสูง 18 ชั้น ตั้งอยู่ริมถนนรัชดาภิเษก ในพื้นที่แขวงคลองเตย เขตคลองเตย กรุงเทพมหานคร โดยการปรับปรุงด้านหน้าอาคารใหม่จากอาคารที่ทำการเดิมของตลาดหลักทรัพย์แห่งประเทศไทยที่ย้ายออกไปยังอาคารที่ทำการใหม่ตั้งแต่สิ้นปี พ.ศ. 2558 เพื่อใช้เป็นสำนักงานของบริษัทในกลุ่มไทยเบฟเวอเรจ โดยชื่อของอาคารนั้นหมายถึง "พื้นที่ของไทยเบฟเวอเรจ" เนื่องจากตัวอาคารและโครงการอื่น ๆ โดยรอบนั้นเป็นส่วนหนึ่งของโครงการพัฒนาย่านพระรามที่ 4 ของกลุ่มทีซีซี ส่วนอาคารสำนักงานใหญ่ของไทยเบฟเวอเรจยังอยู่ที่อาคารแสงโสมตามเดิม โดยมีพิธีบวงสรวงศาลพระภูมิเปิดอาคารอย่างไม่เป็นทางการเมื่อวันที่ 15 มิถุนายน พ.ศ. 2562 เวลา 06:58 น. และมีงาน Town Hall ในวันเดียวกัน ก่อนจะมีพิธีอัญเชิญพระครุฑพ่าห์ขึ้นประดิษฐานพร้อมกับทำพิธีเปิดอาคารอย่างเป็นทางการเมื่อวันที่ 3 กันยายน พ.ศ. 2563 
ไทยเบฟควอเตอร์ประกอบด้วยอาคารสำนักงาน 2 อาคาร รวมพื้นที่ใช้สอย 48,273 ตารางเมตร ภายในตกแต่งแบบสถาปัตยกรรมสมัยใหม่ มีห้องประชุมหลายขนาด สำนักงานเสมือนสำหรับพนักงานและบุคคลภายนอก รวมถึงพื้นที่จัดแสดงนิทรรศการ ห้องฟิตเนส ลานกีฬา (บาสเกตบอล, ฟุตซอล, เทนนิส) และห้องคาราโอเกะ รวมถึงเชื่อมต่อกับสถานีศูนย์การประชุมแห่งชาติสิริกิติ์ ของรถไฟฟ้ามหานคร สายเฉลิมรัชมงคล และมีอาคารจอดรถรวม 496 คัน
หมายเหตุ.
<templatestyles src="Reflist/styles.css" />